**Μαθηματικά**

**1/** Ένας ανθοπώλης έφτιαξε ανθοδέσμες με 48 κίτρινα, 60 πορτοκαλιά, 72 κόκκινα και 84 άσπρα τριαντάφυλλα. Πόσες το πολύ ανθοδέσμες με τον ίδιο αριθμό χρωμάτων έφτιαξε και πόσα τριαντάφυλλα από κάθε χρώμα έβαλε στην κάθε ανθοδέσμη;

**2/** Ένας έμπορος ηλεκτρικών ειδών αγόρασε ένα ψυγείο 1.200€ και το πούλησε με κέρδος 25% . Πόσα χρήματα κέρδισε;

**3/** Ο Παντελής αγόρασε από ένα κατάστημα ρούχων 3 μπλούζες των 25,5€ την καθεμία και 2 παντελόνια των 32€ το καθένα. Όταν πήγε στο ταμείο να πληρώσει του έκαναν έκπτωση 20% . Πλήρωσε με 3 χαρτονομίσματα των 50€. Πόσα ρέστα πήρε;

**Γλώσσα**

**1/ Στις παρακάτω προτάσεις να υπογραμμίσεις το οριστικό άρθρο και τις προσωπικές αντωνυμίες και να γράψεις πάνω από κάθε υπογραμμισμένη λέξη Ο.Α (Οριστικό άρθρο) ή Π.Α. (προσωπική αντωνυμία).**

* Δεν αξίζει τον κόπο να στενοχωριέσαι για τον Ορέστη.
* Τον Αντώνη τον γνωρίζω πολλά χρόνια και τον αγαπώ πολύ , γιατί είναι φίλος μου.
* Το σκυλάκι που σου έδωσα να το προσέχεις, να το φροντίζεις και να το αγαπάς.
* Ποιος πήρε το βάζο από το τραπέζι και το έβγαλε έξω από το δωμάτιο;
* Τα πράγματα του Πέτρου τα μάζεψα εγώ.
* Της το έχω πει χίλιες φορές της Μαίρης να μην πηγαίνει εκεί όπου δεν τη θέλουν.
* Το όραμα για ένα καλύτερο μέλλον εκείνος τους το ενέπνευσε.
* Επιτέλους τα καταφέραμε και τους κάναμε να μονοιάσουν.

**2/ Να υπογραμμίσεις το αναφορικό *που* και να το αντικαταστήσεις με τους κατάλληλους τύπους της αναφορικής αντωνυμίας ο οποίος, η οποία, το οποίο, κάνοντας τις απαραίτητες αλλαγές.**

* Βρήκα ένα σκυλάκι που( **το οποίο**) μοιάζει με το δικό σου.
* Αυτός που ……………………………………… μιλάει είναι καθηγητής μου.
* Η γυναίκα που……………………………………………… αγόρασα το σπίτι είναι πολύ ευγενική.
* Δε θα μιλήσω για το θέμα αυτό, που …………………………………… έχω ήδη μιλήσει.
* Στο σπίτι υπάρχει μια βιβλιοθήκη, που ………………………………… σώζεται από την εποχή του παππού.
* Ο άνθρωπος που …………………………………………….. δανείστηκα πέρυσι μου ζητάει επίμονα τα χρήματα ……………………………………… μου έδωσε, μαζί με τους τόκους, που ………………………………. δεν είναι λίγοι.
* Το αγόρι που ……………………………….πήραν το παιχνίδι έκλαιγε πολύ.
* Εκείνος που ……………………………….. έχει αγάπη και καλοσύνη στην ψυχή του, ξεχνάει το κακό που …………………………………… του έχουν κάνει και συγχωρεί .
* Οι κοπέλες που …………………………………. μιλούσες είναι αδερφές.

**3/ Να συμπληρώσεις τα κενά των παρακάτω προτάσεων με ότι ή ό,τι.**

* Με εμπιστεύεται **ό,τι** κι αν του πω.
* Μην παίρνεις ………………. σου δίνουν και μην πιστεύεις …………………… σου λένε.
* Αναγνωρίζουμε ……………… κάναμε λάθος κι έτσι μπορείτε να ζητήσετε …………… θέλετε για αποζημίωση.
* Τα κράτη οφείλουν να σέβονται ………… συμφώνησαν με την υπογραφή των διεθνών συμβάσεων, διαφορετικά θεωρείται …………. παραβιάζουν τους διεθνείς κανόνες.
* Να ξέρετε ………. μπορείτε να μιλήσετε για ………… σας απασχολεί.
* Δε βλέπεις ………… συμπλήρωσαν με τοίχους από τούβλα ………… έλειπε;
* Ο δάσκαλος ζήτησε να διαγράψουμε ………….. θεωρούμε …………… δεν είναι σωστό.

**Θυμάμαι!**

* ***ότι (χωρίς υποδιαστολή)* = ειδικός σύνδεσμος**
* ***ό,τι (με υποδιαστολή)* =αναφορική αντωνυμία και σημαίνει *οτιδήποτε***

**Γεωγραφία**

**1/** Να γράψετε δίπλα από κάθε πρόταση **Σ** για το σωστό και **Λ** για το λάθος.

* Η Ευρώπη βόρεια βρέχεται από τη Μεσόγειο θάλασσα.
* Η πρωτεύουσα της Δανίας είναι η Στοκχόλμη.
* Η θάλασσα της Μάγχης συνδέει την Αγγλία με τη Γαλλία.
* Δύο μεγάλα νησιά της Μεσογείου, που ανήκουν στην Ιταλία, είναι η Σαρδηνία και η Σικελία.
* Η Γερμανία συνορεύει με την Ελλάδα.
* Πρωτεύουσα της Ελβετίας είναι η Ζυρίχη.
* Η Ευρώπη δυτικά βρέχεται από τον βόρειο παγωμένο ωκεανό.
* Ο πορθμός του Γιβραλτάρ συνδέει τη Μεσόγειο με τον Ατλαντικό.
* Οι χώρες του Καύκασου είναι: Αρμενία, Αζερμπαϊτζάν και Ουγγαρία.
* Στη Μεσόγειο θάλασσα βρίσκονται τα ελληνικά πελάγη.
* Η θάλασσα Μπάρενς βρίσκεται στον Ατλαντικό ωκεανό.
* Οι χώρες της Σκανδιναβικής χερσονήσου είναι δύο: η Νορβηγία και η Σουηδία.
* Στη νότια Ευρώπη ανήκουν : Η Βαλκανική , η Ιταλική και η Ιβηρική χερσόνησος.
* Στα νησιά της Μεσογείου ανήκει και η Κύπρος , που έχει πρωτεύουσα τη Λευκωσία.
* Η Ισπανία και η Πορτογαλία είναι γειτονικές χώρες.
* Στα σύνορα της Ισπανίας με τη Γαλλία βρίσκεται η Ανδόρα.
* Η Σλοβακία έχει πρωτεύουσα τη Λιουμπλιάνα.
* Οι Βαλεαρίδες νήσοι είναι : Μαγιόρκα, Μινόρκα και Ίμπιζα.
* Η Μεγάλη Βρετανία αποτελείται από τρεις περιοχές: Αγγλία, Ουαλία, Σκοτία.

Καλό διάβασμα!